S-599/2012

Ár 2012, mánudaginn 17. september, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 599/2012: Ákæruvaldið (A-kvk-nf L-kvk-nf G-kvk-nf) gegn D-x-x S-x-x (J-kvk-nf S-kvk-nf hdl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 4. september sl. á hendur ákærða, D-x-x S-x-x, kt. 000000-0000, Safamýri 89, Reykjavík, „fyrir eftirtalin hegningarlagabrot:

I.

Fyrir þjófnað og hótanir, með því að hafa, fimmtudaginn 10. nóvember 2011 í verslun Hagkaups við Eiðistorg 11, Seltjarnarnesi, stolið konfektkassa að óþekktu verðmæti og stungið innanklæða en þegar starfsmenn verslunarinnar J-kk-nf S-kk-nf, kt. 000000-0000, og L-kk-nf Ó-kk-nf, kt. 000000-0000, hugðust stöðva för ákærða þá beindi hann skammbyssu að þeim en hótanirnar voru til þess fallnar að vekja hjá þeim ótta um líf sitt, heilbrigði og velferð en síðar kom í ljós að skammbyssan var eftirlíking skotvopns úr plasti.

(Mál nr. 007-2011-66948)

Telst brot þetta varða við 233. og 244. gr. almennra hegningarlaga nr. 19/1940 og 1. mgr. 21. gr., sbr.g. lið 1. mgr. 2. gr., sbr. 1. mgr. 36. gr., vopnalaga nr. 16/1998.

II.

Fyrir þjófnaði, með því að hafa:

1. Þriðjudaginn 22. nóvember 2011 í verslun Elko við Skógarlind 2, Kópavogi, stolið tveimur Playstation tölvuleikjum, samtals að verðmæti kr. 22.990.

(Mál nr. 007-2011-72589)

2. Fyrir tilraun til þjófnaðar, með því að hafa, þriðjudaginn 27. desember 2011, brotist inn í verslun 11/11 við Laugaveg 116, Reykjavík, með því að brjóta rúðu í útidyrahurð verslunarinnar, farið þar inn og tekið saman tóbaksvörur í poka, samtals að verðmæti kr. 139.374, en lögregla kom að ákærða þar sem hann var inni í versluninni.

(Mál nr. 007-2011-75358)

3. Fimmtudaginn 12. apríl 2012 í verslun Elko við Skógarlind 2, Kópavogi, stolið König hljóðtæki, að verðmæti kr. 15.995.

(Mál nr. 007-2012-22468)

4. Föstudaginn 15. júní 2012 í verslun Elko við Skógarlind 2, Kópavogi, stolið BluRay spilara, að verðmæti kr. 24.995.

(Mál nr. 007-2012-35490)

5. Miðvikudaginn 20. júní 2012 í verslun Byko Breidd, Skemmuvegi 4a, Kópavogi, stolið Sonax bónklút og hreinsiklút, samtals að verðmæti kr. 2.190.

(Mál nr. 007-2012-37699)

6. Fimmtudaginn 14. júní 2012 í verslun Nóatúns, Hringbraut 121, Reykjavík, í félagi við óþekktan aðila, stolið matvöru og innkaupakörfu, samtals að verðmæti kr. 100.646.

(Mál nr. 007-2012-35379)

Teljast brot þessi varða við 244. gr. en brot í lið 2 að auki sbr. 20. gr. almennra hegningarlaga nr. 19/1940.

III.

Fyrir gripdeild, með því að hafa, þriðjudaginn 17. apríl 2012 í verslun Hagkaups við Eiðistorg 11, Seltjarnarnesi, í félagi við óþekktan aðila sett mat- og snyrtivörur, samtals að verðmæti kr. 35.242, í innkaupakörfu og gengið með vörurnar og körfuna út úr versluninni án þess að greiða fyrir þær.

(Mál nr. 007-2012-29249)

Telst brot þetta varða við 245. gr. almennra hegningarlaga nr. 19/1940.

IV.

Fyrir umferðarlagabrot með því að hafa aðfaranótt þriðjudagsins 19. júní 2012 ekið bifreiðinni PD-904 undir áhrifum áfengis (vínandamagn í blóði 2,95 ‰) út af bifreiðastæði slysadeildar Landspítalans í Fossvogi að gatnamótum Bústaðavegar og Háaleitisbrautar, þar sem lögregla stöðvaði aksturinn.

(Mál nr. 007-2012-34865)

Telst þetta varða við 1., sbr. 3. mgr., 45. gr., sbr. 1. mgr. 100. gr., umferðarlaga nr. 50/1987, sbr. 1. gr. laga nr. 48/1997.

Þess er krafist að ákærði verði dæmdur til refsingar og greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Jafnfram að framgreind haldlögð eftirlíking skotvopns verði gerð upptæk með vísan til 1. mgr. 37. gr. vopnalaga nr. 16/1998 og 1. tl. 1. mgr. 69. gr. a. almennra hegningarlaga nr. 19/1940.

Einkaréttarkröfur:

1. Vegna ákæruliðar II.1., gerir H-kk-nf B-kk-nf, kt. 000000-0000, fyrir hönd Byko hf., kt. 000000-0000, þá kröfu að ákærði verði dæmdur til greiðslu skaðabóta að fjárhæð kr. 22.990 auk vaxta samkvæmt 8. gr. laga um vexti og verðtryggingu nr. 38/2001 frá 22. nóvember 2011 til 29. nóvember 2011 en síðan dráttarvaxta samkvæmt 9. gr., sbr. 1. mgr. 6. gr., sömu laga að liðnum mánuði frá 29. nóvember til greiðsludags.

2. Vegna ákæruliðar II. 3 og II. 4, gerir J-kk-nf H-kk-nf G-kk-nf, kt. 000000-0000, stjórnarformaður Elko ehf., fyrir hönd Elko ehf., kt. 000000-0000, þá kröfu að ákærði verði dæmdur til að greiða Elko ehf., kr. 40.990 auk vaxta samkvæmt 8. gr. laga um vexti og verðtryggingu nr. 38/2001 af kr. 15.995 frá 12. apríl 2012 til 15. júní 2012 en af allri fjárhæðinni frá 15. júní 2012 til þess dags er dómur verður kveðinn upp í héraði en með dráttarvöxtum skv. 1. mgr. 6. gr. laga nr. 38/2001 frá þeim degi til greiðsludags.

Þá er krafist málskostnaðar úr hendi ákærða samkvæmt síðar framlögðum málskostnaðarreikningi eða að mati dómsins.

3. Vegna ákæruliðar II. 5, gerir I-kvk-nf J-kvk-nf, kt. 000000-0000, stjórnarformaður Byko ehf., fyrir hönd Byko ehf., kt. 000000-0000, þá kröfu að ákærði verði dæmdur til að greiða Byko ehf., kr. 2.190 auk vaxta samkvæmt 8. gr. laga um vexti og verðtryggingu nr. 38/2001 frá 20. júní 2012 til þess dags er dómur verður kveðinn upp í héraði en með dráttarvöxtum skv. 1. mgr. 6. gr. laga nr. 38/2001 frá þeim degi til greiðsludags.

Þá er krafist málskostnaðar úr hendi ákærða samkvæmt síðar framlögðum málskostnaðarreikningi eða að mati dómsins.

4. Vegna ákæruliðar II. 6, gerir J-kk-nf H-kk-nf G-kk-nf, kt. 000000-0000, stjórnarformaður Kaupáss hf., fyrir hönd Kaupáss hf., kt. 000000-0000, þá kröfu að ákærði verði dæmdur til að greiða Kaupási hf., kr. 100.646 auk vaxta samkvæmt 8. gr. laga um vexti og verðtryggingu nr. 38/2001 frá 14. júní 2012 til þess dags er dómur verður kveðinn upp í héraði en með dráttarvöxtum skv. 1. mgr. 6. gr. laga nr. 38/2001 frá þeim degi til greiðsludags.

Þá er krafist málskostnaðar úr hendi ákærða samkvæmt síðar framlögðum málskostnaðarreikningi eða að mati dómsins.

5. Vegna ákæruliðar III. gerir F-kk-nf Á-kk-nf, kt. 000000-0000, forstjóri Haga hf., fyrir hönd Haga, kt. 000000-0000, þá kröfu að ákærði verði dæmdur til greiðslu skaðabóta að fjárhæð kr. 35.242 auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 17. apríl 2012 og þar til mánuður er liðinn frá birtingu kröfunnar en síðan dráttarvaxta samkvæmt 9. gr., sbr. 1. mgr. 6. gr., sömu laga að liðnum mánuði frá birtingardegi til greiðsludags.

Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Málavextir

Ákærði hefur skýlaust játað þau brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Þykir refsing ákærða, sem er hegningarauki að hluta til, hæfilega ákveðin fangelsi í 6 mánuði. Jafnframt þykir rétt að gera ákærða 160.000 króna sekt að viðlagðri 12 daga fangelsisvist, greiðist sektin ekki innan 4 vikna frá dómsbirtingu.

Dæma ber ákærða til þess að vera sviptur ökurétti í 2 ár frá dómsbirtingu að telja.

Í máli þessu er bótakrafa sem H-kk-nf B-kk-nf starfsmaður Byko hf. hefur gert fyrir hönd félagsins. Um skaðabótakröfur í sakamáli fer eftir XXVI. kafla laga um meðferð sakamála og jafnframt eftir lögum um meðferð einkamála nr. 91, 1991, eftir því sem við á. Samkvæmt 4. mgr. 17. gr. laga um meðferð einkamála nr. 91, 1991 koma stjórnendur félaga, stofnana eða samtaka fram einir eða fleiri í sameiningu sem fyrirsvarsmenn slíkra aðila eftir því sem leiðir af almennum reglum. Samkvæmt 1. mgr. 2. gr. laga um lögmenn nr. 77, 1998 segir að ef aðili fer ekki sjálfur með mál sitt fyrir dómi eða sá sem að lögum getur verið fyrirsvarsmaður hans í dómsmáli verði ekki öðrum en lögmanni falið að gæta þar hagsmuna hans. Gerð skaðabótakröfu er málssókn af hálfu þess sem hana setur fram og hluti af meðferð málsins fyrir dómi. Umræddan starfsmann brast bæði fyrirsvars- og málflutningshæfi til þess að setja fram bótakröfuna í málinu. Ber því að vísa henni frá dómi.

Ekki hefur verið sótt þing af hálfu Haga hf. og ber að vísa frá bótakröfu félagsins.

Að öðru leyti ber að dæma ákærða til þess að greiða skaðabætur ásamt almennum vöxtum samkvæmt 8. gr. laga um vexti og verðtryggingu nr. 38, 2001, og dráttarvöxtum samkvæmt III. kafla laganna, eins og nánar segir í dómsorði.

Dæma ber ákærða til þess að greiða verjanda sínum, J-kvk-þgf S-kvk-þgf hdl. 75.000 krónur í málsvarnarlaun og til þess að greiða F-kk-þgf B-x-x hdl. 50.000 krónur í þóknun. Laun lögmannanna eru ákveðin að meðtöldum virðisaukaskatti.

Loks ber að dæma að ákærði greiði annan kostnað af málinu, 21.467 krónur.

DÓMSORÐ:

Ákærði, D-x-x S-x-x, sæti fangelsi í 6 mánuði.

Ákærði, D-x-x S-x-x, greiði 160.000 króna sekt til ríkissjóðs innan 4 vikna frá uppkvaðningu dómsins að telja, en sæti ella fangelsi í 12 daga.

Ákærði er sviptur ökurétti í 2 ár frá dómsbirtingu að telja.

Ákærði greiði Elko ehf., 40.990 krónur auk almennra vaxta af kr. 15.995 frá 12. apríl 2012 til 15. júní 2012 og af allri fjárhæðinni frá 15. júní 2012 til dómsuppsögu en með dráttarvöxtum frá þeim degi til greiðsludags.

Ákærði greiði Byko ehf., 2.190 krónur auk almennra vaxta frá 20. júní 2012 til dómsuppsögu en með dráttarvöxtum frá þeim degi til greiðsludags.

Ákærði greiði Kaupási hf., 100.646 krónur auk almennra vaxta frá 14. júní 2012 til dómsuppsögu en með dráttarvöxtum frá þeim degi til greiðsludags.

Ákærði greiði verjanda sínum, J-kvk-þgf S-kvk-þgf hdl. 75.000 krónur í málsvarnarlaun og greiði jafnframt 21.467 krónur í annan sakarkostnað. Þá greiði ákærði F-kk-þgf B-x-x hdl. 50.000 krónur í þóknun.

P-kk-nf G-kk-nf